cyanic-selkie/wikianc huggingface dataset:
Ջոն Քենեդի կրտսերի ինքնաթիռային աղետ
Այս աղետը երբեմն կապում են «Քենեդիների անեծքի» հետ։
Ինքնաթիռ
Piper PA-32R-301 Saratoga II (գրանցված համարը՝ N9253N, սերիական համարը՝ 32-13100 ) 1995 թվականի հունիսի 9-ին ստացել է թռիչքի վկայականը, իսկ արդեն հունիսի 16-ին այն վաճառվել է Ուիլմինգտոնի (Հյուսիսային Կարոլինա) «Poinciana LLC» ընկերությանը։ 1998 թվականի մայիսին, ինքնաթիռի ամենամյա զննման ժամանակ, շարժիչում, որը այդ պահին ուներ 387,1 աշխատաժամ, մխոցի ներքին մակերեսին հայտանբերվել են կոռոզիայի հետքեր։ Կոռոզիայի հետքեր հայնաբերվել են նաև փականների վրա։ Այնուհետև շարժիչը ուղարկվել է խոշոր վերանորոգման, որտեղ այն ապամոնտաժվել է, ստուգվել, որոշ մասեր նորերով, որից հետո ինքնաթիռը վերահավաքեցին։ Փորձարկումները հաջող անցան, որոնցից հետո 1998 թվականին նորից հանձնվեց շահագործման՝ N9253N համարով։
1988 թվականի օգոստոսի 25-ին «Raytheon Aircraft Company» ընկերությունը (Ուիչիտո, Կանզաս) ձեռք բերեց ինքնաթիռը, որը նույն օրը վերավաճառեց «Air Bound Aviation, Inc.» ընկերությանը (Ֆերֆիլդ, Նյու Ջերսի)։ Օգոստոսի 27-ին Նյու Ջերսիից մի մասնավոր օդաչու ձեռք բերեց այդ ինքնաթիռը։ 1999 թվականի ապրիլի 16-ին ինքնաթիռը զննվեց Դաշնային ավիացիոն վարչության կողմից և բացառությամբ աննշան թերությունների, նրա տեխնիկական վիճակը գնահատվել է շատ լավ։ Ապրիլի 28-ին «Columbia Aircraft Sales, Inc.» ընկերությունը գնել է N9253N ինքնաթիռը, որը նույն օրը վերավաճառել է «Air Bound Aviation, Inc.» ընկերությանը, որն իր հերթին ինքնաթիռը վաճառեց Ջոն Քենեդի Կրտսերին։ Հունիսի 18-ին ինքնաթիռը, որի աշխատելաժամանակը 622.8 ժամ էր, անցել է իր վերջին տարեկան ստուգումը։ Ստուգման ընթացքում պարզվել է որ, ինքնաթիռի ապրանքանիշը և մոդելը սխալ են գրանցված, ուստի խորհուրդը N9253N-ին թույլատրել է շահագործել միայն հունիսի 25-ին, երբ ստացվել է նոր գրանցման թերթիկ։ Հուլիսի 13-ին, այսինքն, աղետից երեք օր առաջ, ըստ օդանավի տեխնիկական ստուգման, ստուգվեցին պլանային նավիգացիոն սարքավորման և կողմնացույցի տատանումները։ Ինքնաթիռը այդ օրը, ըստ հայտնաբերված տեխոմետրի բեկորների ցուցմունքի, աշխատել է 663,5 ժամ։ Ըստ առկա տվյալների՝ մինչ այդ N9253N ինքնաթիռի հետ որևէ վթար տեղի չի ունեցել։
Տեղեկատվություն օդաչուի մասին
Ինքնաթիռի օդաչուն 38-ամյա հայտնի լրագրող և դատավոր Ջոն Ֆիցջերալդ Քենեդի Կրտսերն էր (John Fitzgerald Kennedy, Jr.)՝ ԱՄՆ-ի 35-րդ նախագահի՝ Ջոն Ֆիցջերալդ Քենեդիի (John Fitzgerald Kennedy) առաջին զավակը, ով ծնվել է 1960 թվականի նոյեմբերի 25-ին։ 1982 թվականի հոկտեմբերի 4-ից սկսեց ուսուցում օդաչու դառնալու համար և առաջիկա 6 տարիների ընթացքում նա անցավ պրակտիկաներ վեց տարբեր դասախոսների մոտ։ Այդ ժամանակահատվածում նա թռիչք է կատարել 47 ժամ, որոնցից 46 ժամը եղել են կրկնակի հրահանգիչ աշխատակազմով, իսկ 1 ժամը՝ միայնակ։ 1988 թվականի սեպտեմբերից մինչև 1997 թվականի դեկտեմբերը ընկած ժամանակահատվածում, ըստ առկա տվյալների, նա թռիչք չի կատարել։ 1997 թվականի դեկտեմբերին վերապատրաստվել է Վիրո Բիչում (Ֆլորիդա)՝ որպես օդաչու։ 1998 թվականի ապրիլ ամսի ժամանակահատվածում կատարել է թռիչք ևս 53 ժամ, այդ թվում՝ 43 ժամ` դասախոսի հետ։ Հետագայում լսարանում դասախոսը Քենեդու հմտությունները որակեց որպես «շատ լավ»։ 1988 թվականի ապրիլի 22-ից Քենեդին ստուգման է հանձնել միաշարժիչ ինքնաթիռները մասնավոր օդաչուի մոտ, որից հետո սկսել է կատարել ինքնուրույն թռիչքներ։ Պրակտիկաներ է անցել Million Air բազայում և արդեն սկսեց հաճախ թռիչնքեր կատարել։ 1998 թվականին իր թռիչքների ժամանակը կազմել է 179 ժամ, որից 65-ը առանց հրահանգիչի։ 1999 թվականի մարտի 12-ին Դաշնային ավիացիոն վարչությունում գրավոր քննություն է հանձնել, որի արդյունքներով հավաքել է 78 %։
1999 թվականի ապրիլի 5-ին նա սկսեց զորավարժությունները և 25 դասերից ավարտեց 11-ը։ Հրահանգիչները նշել են, որ նա որոշ առաջադրանքների հետ կապված դժվարություններ է ունեցել, սակայն դա այդ մակարդակի օդաչուի համար նորմալ է և ինքնաթիռի ընդհանուր ղեկավարումը գերազանց է գնահատվել։ Ըստ հրահանգչի գնահատականի՝ Քենեդին կարող էր անգամ թռիչքն իրականացնել «կուրորեն»՝ առանց տեսանելի հորիզոնի, թեև այդ տարվա հուլիսի 1-ին դրան պատրաստ չէր։ Հրահանգիչը հիշել է նաև, որ երբևէ Քենեդին ասել է, որ կուզենար ինքնուրույն իրականացնել այդ թռիչքը։
Աղետի օրը Ջոն Քենեդի Կրտսերի ընդհանուր թռիչքի ժամանակը կազմել 310 ժամ, այդ թվում 55 ժամ՝ գիշերը։ Ինքնուրույն թռիչքների ժամանակը կազմում է մոտ 72 ժամ։ Հիմնականում թռիչք էր կատարում Cessna 182-ով, իսկ արդեն 1999 թվականի մայիսից սկսեց թռչել ձեռք բերված Piper Saratoga II-ով։ «Սարատոգայով» նա 36 ժամ թռիչք է կատարել, որոնցից 9,4 ժամը գիշերը։ Ինքնուրույն թռիչքի ժամանակը կազմում էր 3 ժամ, որից 0,8 ժամը գիշերը՝ ներառյալ գիշերային վայրէջքը։ Վերջին 15 ամիսների ընթացքում Էսեկսի շրջանից մինչև Մարթաս Վիյարդ կամ հակառակը կատարել է 35 թռիչք, որոնցից 17-ը իրականացվել են ինքնուրույն, որոնցից առնվազն 5-ը՝ գիշերը։ Մարթաս Վինյարդից հրահանգիչների հետ թռիչքներից 6-7-ը կատարվել են գիշերը։ Վերջին հայտնի ինքնուրույն չվերթը կատարվել էր 1999 թվականի մայիսի 28-ին։
Աղետ
1999 թվականի հուլիսի 16-ին՝ ժամը 13:00-ին, Ջոն Քենեդի Կրտսերը ժամանեց Էսեկսի տեղական օդանավակայանը, որը գտնվում էր քաղաքի համանուն Քոլդուել թաղամասի շրջանում և տեղական կառավարչին հայտնել է, որ մտադիր է նույն օրը ինքնաթիռով թռչել Մարթաս Վինյարդ կղզի։ Ավելի ուշ Ջոնն ասել է, որ օդանավակայան ժամանելու է մոտ 17:30-18:00-ին: Մարթաս Վինյարդում Քենեդին պատրաստվում էր մասնակցել իր հորեղբոր՝ Ռորի Քենեդիի հարսանիքին։ Նրա հետ մեկնեց նաև կինը՝ Քերոլին Բեսեթ Քենեդին (Carolyn Bessette-Kennedy) և կնոջ քույրը՝ Լորեն Բեսեթը (Lauren Bessette): Վկաները, որոնք բեռնավորել են ինքնաթիռը, տեսել են օդաչուին կնոջ հետ, ընդ որում՝ օդաչուն եղել է հենակներով (ոչ վաղ Ջոնը վնասվածք էր ստացել)։ Մայրամուտը 20:14-ին էր, իսկ արդեն 20:34-ին մթնշաղի ժամանակ N9253N-ով կապվել է ենթակարգավարի հետ։ Ենթակարգավարը ցուցում է տվել թռիչքը կատարել 22 գոտիով, որը օդաչուն հաստատել է: 20:38:32 Քենեդին կապի մեջ է մտնում վերելքի և վայրէջքի հսկիչի հետ և հաղորդում է իր պատրաստակամության մասին։ Ժամը 20:38:39-ին հսկիչը թույլտվություն է տվել, որը օդաչուն հաստատել է ժամը 20:38:43։ Այնուհետև վերահսկիչը օդաչուին տվել է պաշտպանված գոտուց դուրս գալու իրավունք։ Սա խորհրդի հետ N9253N-ի վերջին ռադիոկապն էր։
Ռադիոտեղորոշիչ սարքի տվյալների համաձայն` ժամը 20:40:59-ին օդանավակայանից մոտ 1 կիլոմետր հեռավորության վրա, օդանավը հասել էր մոտ 1,300 ոտնաչափ բարձրության (400 մետր)։ 55° բարձրությանը հասնելուց հետո, երբ գետնից բարձրությունը 1400 ոտնաչափ էր (430 մետր), օդանավը հասնում է մինչև Հուդզոն գետ, որը գտնվում է Ուայթ Փլեյնս քաղաքի մոտակայքում գտնվող Վեստչեստեր վարչական շրջանից 8 մղոն հեռավորության վրա, այնուհետև գետի հյուսիսային մասի վրայով շրջադարձ է կատարում և սկսում է բարձրանալ։
Տարածաշրջանում արդեն գիշեր էր (քաղաքացիական մթնշաղը ավարտվեց՝ 20:47, նավիգացիոնը՝ 21:28) և երկնքի արևմտյան մասում լուսնեղջյուրն ապահովում էր 19 % լուսավորում։ Դեպի վայրէջքի օդանավակայանից 34 մղոն հեռավորության վրա, Քենեդին սկսեց նվազեցնել սարքի արագությունը (122-224 մ/ր), իսկ արդեն 21:38-ին սկսել էր աջ շրջադարձ կատարել դեպի հարավ։ 2200 ոտնաչափ (670 մետր) բարձրության վրա ինքնաթիռը հանկարծ դադարեցրել է վայրէջքը և սկսել է բարձրանալ։ Բարձրանալը տևել է 30 վայրկյան, որի ընթացքում շրջադարձը դադարեցվել է, իսկ արագությունը՝ փոքրացել։ Ժամը 21:39-ին ինքնաթիռը հասել է 2500 ոտնաչափ (760 մետր) բարձրության։ Այնուհետև, ժամը 21:40:15-ին ինքնաթիռը կատարել է կտրուկ աջ շրջադարձ և այնուհետև սկսել ավելի արագորեն իջնել: 21:40:34-ին N9253N նվազեցրել է արդեն արագությունը՝ դարձնելով մեկ րոպեում 4700 ոտնաչափ (1432 մ/ր կամ 24 մ/վ), այն ժամանակ, երբ այն ռադիոտեղորոշիչ սարքի էկրաններից անհետացել էր 1100 ոտնաչափ (335 մետր)։ Մոտավորապես 21:41-ին բարձր արագությամբ N9253N-ը վթարի է ենթարկվել ջրի մեջ՝ 41.29367°N, -70.97756°W կոորդինատում, և ամբողջովին ավերվել։ Ինքնաթիռում գտնվող երեք մարդիկ (Ջոն Քենեդի Կրտսեր, Քերոլին և Լորեն Բեսեթներ) էլ մահացել են։
Հետևանքներ
Ջոն Ֆիզջերալդ Քենեդիի մահը մեծ արձագանք է գտել հասարակության շրջանում, որը համեմատում էին 1997 թվականին արքայադուստր Դիանայի մահվան և դրա հետևանքով առաջացած արձագանքի հետ։ Երկրի ողջ տարածքում, առանց որևէ հայտարարության, սկսվեց սուգ։ Հուլիսի 19-ին, օդանավի հայտնաբերումից առաջ, ԱՄՆ նախագահ Բիլ Քլինթոնը ելույթ ունեցավ Քենեդիի պատվին։ ԱՄՆ Սենատի հանդիպումը սկսվեց մահացածների համար աղոթքով։ Ցավակցություններ են ուղարկվել այլ պետությունների ղեկավարների կողմից, իսկ Հռոմի Պապ Հովհաննես Պողոս II-ը հայտարարել է, որ աղոթում է Քենեդիի ընտանիքի համար։ Միևնույն ժամանակ մամուլում տարածվեց տեղեկություններ, որ զոհված օդաչուն ունեցել է թռիչքի ընդամենը 46 ժամ։ Աղետի օրը նրա ոտքը վնասված է եղել, ինչի պատճառով Քերոլինը նույնիսկ փորձել է համոզել ամուսնուն, որ չիրականացնի թռիչքը, սակայն վերջինը պնդել է իր որոշումը։ Այնուամենայնիվ, Քերոլինի և Լորեն Բեսեթի ծնողները հայտարարեցին, որ նրան չեն մեղադրում միջադեպի համար։
Կուբայում ՅՈՒՆԵՍԿՕ-ի Համաշխարհային ժառանգության ցանկ
ՅՈՒՆԵՍԿՕ-ի Համաշխարհային ժառանգության օբյեկտները Կուբայում, ստորև նշված է 9 անուն (2012 թվականի տվյալներով) օբյեկտ։ Այս վայրերը կազմում են համաշխարհային ընդհանուր ժառանգության 0,8 %-ը (2015 թվականի տվյալներով՝ 1079 օբյեկտ)։ Բոլոր օբյեկտները ցանկի մեջ ներառված են մշակութային չափանիշներով ։
Արտաքին հղումներ
Կատեգորիա:Համաշխարհային ժառանգություն Կուբայում
Space Pen
Space Pen (спэйс пэн, «տիեզերական գրիչ», հայտնի է նաև այլ անվամբ՝ Zero Gravity Pen՝ «անկշռելիության գրիչ»), Fisher Spacepen Co. ընկերության կողմից պատրաստված և վաճառվող գնդիկավոր գրիչ, որի մեջ թանաքը գտնվում է հատուկ քարթրիջի մեջ՝ ճնշման ներքո։ Ստեղծողների պնդմամբ՝ կարող է գրել անկշռելիության պայմաններում, ջրի տակ, թաց և յուղոտ թղթի վրա, ցանկացած անկյան ներքո, էքստրեմալ ջերմաստիճանի պայմաննրում։ Այդ իսկ պատճառով այն լայն կիրառում ունի Ռուսաստանի և ԱՄՆ-ի տիեզերական նախագծերում, ինչպես նաև ամերիկացի զբոսաշրջիկների մոտ, երբ անհրաժեշտ է լինում գրառում կատարել քաղաքակրթությունից զուրկ հեռավոր մի վայրում։
Ֆիշերի տիեզերական գրիչը հայտնագործվել է ամերիկացի գյուտարարների և ձեռներեց Պոլ Ֆիշերի (Paul C. Fisher) կողմից։ Այն թողարկվում էր Բոուլդեր Սիթիում, Նևադա նահանգ, ԱՄՆ։ Այդ նույն ժամանակ հայտնվեցին նաև այլ արտադրողներ, ովքեր արտադրեցին այդ գրիչներից՝ պարաետրերի և հատկանիշների նմանությամբ։
Տեխնոլոգիա
Գրող գնդիկը պատրաստված է կարբիդի վոլֆրամից և այնքան ճշգրիտ է դրված, որ արտահոսքը բացառվի։ Տիքսատրոպիայի թանաքը սովորական վիճակում կարծր է և գրելիս ջրիկանում է. ճնշվում է սեղմված ազոտի առկայությամբ։ Հաստատվում է, որ այս գրիչով կարելի է գրել 3 անգամ ավելի շատ, քան սովորական գնդիկավոր գրիչով (բայց սա, ամեն դեպքում, պայմանական է)։ Այն նաև կարող է գրել մինչև 3810 մ բարձրության վրա։ Աշխատող ջերմաստիճանների ընդգրկումը −35-ից մինչև 120 °C է։ Ծառայում է մինչև 100 տարի։
Կիրառումը ԱՄՆ-ի և Ռուսաստանի տիեզերական նախագծերում
Սովորական գնդիկավոր գրիչին ծանրության ուժ է անհրաժեշտ։ Դա հեշտ է ստուգել. պատի վրա գրիչը վատ է գրում։ Գոյություն ունի քաղաքային լեգենդ. ՆԱՍԱ-ն ծախսել է 1 մլն դոլար, որպեսզի ստեղծի այնպիսի գրիչ, որն ընդունակ կլինի գրելու անկշռելիության մեջ, ռուսներն օգտվում էին հասարակ մատիտից ։ Իրականում մինչև 1967 թվականը ամերիկացի տիեզերագնացներն իրենց գրառումների համար օգտագործում էին կա՛մ գունավոր նշիչներ, կա՛մ մեխանիկական մատիտ (արտադրական ծախսի տեսանկյունից՝ մեկ մատիտի համար ծախսվում էր մոտ 100 դոլար)։ Իսկ ահա խորհրդային տիեզերագնացներն օգտագործում էին մոմե մատիտներ, քանի որ գրաֆիտե մատիտները փոքրիկ փշրանքներ էին բաց թողնում։
ՆԱՍԱ-ն ոչ մի միջոց չհատկացրեց Ֆիշերին և չսուբսիդավորեց նա կողմից ստեղծվող գրող գործիքի պատրաստումը։ Նա այն ինքնուրույն հայտնագործեց, իսկ հետո ՆԱՍԱ-ին առաջարկեց փորձարկել այն։ Դրանից հետո AG7 Space Pen-ն ընդունվեց ամերիկյան և խորհրդային (արդյունքում նաև՝ ռուսական) տիեզերագնացության գործակալությունների կողմից՝ հետագա օգտագործման նպատակով։ Ապոլոն ծրագրի համար մեկ գրիչի միջին արժեքը կազմեց 6 դոլար։
Արտաքին հղումներ
Կատեգորիա:Գրենական պիտույքներ
A Million Voices
Միլիոնավոր ձայներ, ռուս երգչուհի, երգահան, դերասանուհի և մոդել Պոլինա Գագարինայի երգը, որով նա 2015 թվականին Եվրատեսիլ մրցույթում ներկայացրել է Ռուսաստանը ։
Աղբյուրներ
Կատեգորիա:Եվրատեսիլ 2015 երգի մրցույթի երգեր
Դորինա Բյոցոգիո
Դորինա Բյոցոգիո, հունգարացի մարմնամարզուհի, Հունգարիայի տարվա մարմնամարզուհի տիտղոսի հնգակի դափնեկիր։ 18 անգամ դարձել է Հունգարիայի չեմպիոն։ Մարմնամարզության աշխարհի գավաթի եռակի ոսկե մեդալակիր է ։
Կարիերա
Միջազգային ասպարեզում հայտնվել է 2006 թվականին` Եվրոպայի առաջնության ժամանակ, զբաղեցնելով 12-րդ հորիզոնականը։ 2007 թվականին հայտնվել է աշխարհի առաջնությունում, որոշ ձեռքբերումներ նրա կարիերայում շարունակում են մնալ լավագույնը։ 2008 թվականի Օլիմպիադայում հադես է եկել թիմային առաջնությունում, սակայն չի հայտնվել եզրափակչում, իսկ բազմամրցության մեջ զբաղեցրել է 52-րդ տեղը։ Կլերմոն Ֆերան քաղաքում անցկացվող Եվրոպայի առաջնության ժամանակ նրա լավագույն նվաճումը 12-րդ հորիզոնական էր հենակետային ցատկի ժամանակ։ 2009 թվականին նա նորից է մասնակցել աշխարհի առաջնությանը, բայց եզրափակիչ չի անցել։ 2010 թվականի Եվրոպայի առաջնությանը չի մասնակցել վնասվացքի պատճառով։ Բեռլինում ընթացող աշխարհի առաջնության ժամանակ նրա լավագույն նվաճումը հենակետային ցատկի 21-րդ տեղն էր։ 2012 թվականին նախաօլիմպիական ստուգատեսային մրցումներում նա նվաճել է Օլիմպիական խաղերի ցանկալի տոմսը` համակողմանի և հենակետային ցատկերի մասնակցելու համար։ Եվրոպայի առաջնություններում նա թիմային առաջնությունում գրավել է 14-րդ տեղը, ցատկերում` 8-րդը և բազմամրցութայինում` 17-րդը։ Օլիմպիական խաղերում չի հաջողվել անցնել բազմամրցութային և հենակետային ցատկերի եզրափակիչ (համապատասխանաբար 49-րդ և 17-րդ տեղեր)։
Նիկոլայ Կեցխովելի
Նիկո (Նիկոլայ Նիկոլաևիչ) Կեցխովելի (ნიკოლოზ (ნიკო) ნიკოლოზის ძე კეცხოველი, ), խորհրդային վրացի բուսաբան, գրող և հասարակական գործիչ, Վրացական ԽՍՀ Գիտությունների ակադեմիայի ակադեմիկոս, Վրացական ԽՍՀ գիտությունների վաստակավոր գործիչ, Վրացական ԽՍՀ պետական մրցանակի դափնեկիր։
Կենսագրություն
Ծնվել է 1897 թվականի դեկտեմբերի 26-ին Թիֆլիսի նահանգի Գորեայի գավառի Տկվիավի գյուղում։ 1918 թվականին վերջացրել է Թիֆլիսի վրացական գիմնազիան, որից հետո ընդունվել է Թիֆլիսի պետական համալսարանի մաթեմատիկա-բնագիտական ֆակուլտետը, որտեղ սովորել է մինչև 1926 թվականը։
Առաջին գիտական աշխատանքները նվիրված են եղել մոլախոտային բույսերին։ Հետո զբաղվել է բուսաբաշխականությամբ, աշխարհագրությամբ, պատմական և համակարգված հետազոտություններով։
1923 թվականին պրեպարատոր է աշխատել Թիֆլիսի համալսարանի բուսաբանական ամբիոնում, հետո ստացել է օգնականի պաշտոն։ 1932 թվականին դարձել է ամբիոնի կառավարիչ, հետո ղեկավարել է Թիֆլիսի համալսարանի բուսաբանական ամբիոնը, Վրացական կենդանաբուծական անասնաբուժական գիտահետազոտական ինստիտուտի բուսաբանության ամբիոնը, Թիֆլիսի պետական համալսարանի կենսաբանության ֆակուլտետը։ 1934 թվականին նա եղել է Վրացական Գիտությունների ակադեմիայի ինստիտուտի բուսաբանական բաժանմունքի տնօրենը։
Կենսաբանական գիտությունների դոկտոր (1937 թ.), 1938 թվականին դարձել է ԹՊՀ պրոֆեսոր։
1941 թվականին Վրացական ԽՍՀ Գիտությունների ազգային ակադեմիայի հիմնադրումից հետո ընտրվել է նրա գործող անդամ, 1943-1945 թվականներին հանդես է եկել որպես նրա փոխնախագահ։ 1945 թվականին եղել է Թբիլիսիի պետական համալսարանի ռեկտորը։ 1963 թվականին եղել է բուսաբանական ինստիտուտի տնօրենը։
1980 թվականին ստացել է Թբիլիսի պատվավոր քաղաքացու կոչում։
Մահացել է 1982 թվականին։
Արտաքին հղումներ
Կատեգորիա:Վրացի բուսաբաններ Կատեգորիա:Վրացի գիտնականներ Կատեգորիա:Կենսաբանական գիտությունների դոկտորներ Կատեգորիա:Թբիլիսիի պատվավոր քաղաքացիներ Կատեգորիա:Թբիլիսիի պետական համալսարանի շրջանավարտներ Կատեգորիա:Վրացի գրողներ Կատեգորիա:Վրացի հասարակական գործիչներ
Պոլյանկա (Օկայի վտակ)
Պոլյանկա (Полянка), գետ Ռուսաստանում, հոսում է Կալուգայի մարզում։ Գետաբերանը տեղակայված է Օկա գետի ձախ ափին։ Գետի երկարությունը 10 կմ է։ Պոլյանկայի ակունքը սկիզբ է առնում Տարուսկի շրջանից և Կալուգայի մարզից, Իսակովո գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Հեռագիր
Հեռագիր, փաստագրական հաղորդագրություն, որ հաղորդվում է հեռագրական կապուղիներով։ Կապի ձեռնարկությունները հեռագիր ընդունում են բնակչությունից, հիմնարկներից, կազմակերպություններից։ Հեռագրերը լինում են ներքին (երկրի սահմաններում) և միջազգային, իսկ ըստ անցման փուլերի ելից, մտից և տրանզիտային։ Ներքին հեռագրերը կարող են լինել միջքաղաքային և տեղական (նույն բնակավայրի սահմաններում)։ Մշակման հրատապությունից կախված՝ հեռագրերը բաժանվում են մի քանի կատեգորիայի («սովորական», «շտապ», «կառավարական» և այլն)։
Կատեգորիա:Փոստ Կատեգորիա:Հեռագրակապ
Բալասե
Բալասե (Balacet), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Կաստիյոն ան Կուզրան կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09034։
Օսկար Մելենդո
Օսկար Մելենդո Խիմենես (իսպ․՝ Óscar Melendo Jiménez, ), իսպանացի ֆուտբոլիստ, կենտրոնական պաշտպան։ Հանդես է գալիս իսպանական «Էսպանյոլ»-ի կազմում։
Բալասե
Բնակչություն
Համայնքի բնակչությունը 2008 թվականին կազմում էր 19 մարդ։
Օսկար Մելենդո
Ակումբային կարիերա
2003 թվականին՝ 6 տարեկան հասակում, Օսկարը միացել է «Էսպանյոլ» ֆուտբոլային ակումբի ակադեմիային ։ 2016 թվականի հունիսի 8-ին նա իր առաջին հանդիպումն է անցկացրել թիմի երիտասարդական կազմում ։ Իսկ հունիսի 20-ին նա 3 տարվա պայմանագիր է կնքել հիմնական թիմի հետ ։
Բալասե
Տնտեսություն
2007 թվականի տվյալներով 12 աշխատունակ տարիքի մարդկանցից (15-64 տարեկան) 7-ը տնտեսապես ակտիվ էին, 5-ը անգործունակ (ակտիվության ցուցանիշը 58,3 %, 1999 թվականին եղել է՝ 54,5 %)։ 7 աշխատունակ բնակիչներից 5-ը աշխատում էին (3 տղամարդ և 2 կին), անաշխատանք էին 2-ը (1 տղամարդ և 1 կին)։ 5 անգործունակ մարդկանցից 2-ը թոշակառու, 3-ը անաշխատունակ էին այլ պատճառներով ։
Օսկար Մելենդո
Ակումբային կարիերա
Լա Լիգայի շրջանակներում նա իր դեբյուտը նշել է նոյեմբերի 20-ին՝ «Դեպորտիվո Ալավես»-ի դեմ խաղում ։ 2017 թվականի փետրվարի 1-ին նա երկարաձգել է իր պայմանագիրը մինչև 2022 թվականը։
Արտաքին հղումներ
Կատեգորիա:1997 ծնունդներ Կատեգորիա:Օգոստոսի 23 ծնունդներ Կատեգորիա:Բարսելոնա քաղաքում ծնվածներ Կատեգորիա:Ֆուտբոլի կիսապաշտպաններ Կատեգորիա:Էսպանյոլի ֆուտբոլիստներ Կատեգորիա:Իսպանացի ֆուտբոլիստներ Կատեգորիա:Կատալոնիայի հավաքականի ֆուտբոլիստներ Կատեգորիա:Լա Լիգայի ֆուտբոլիստներ
Բալասե
Արտաքին հղումներ
Կատեգորիա:Ֆրանսիայի համայնքներ
Ռիվարոլո Կանավեզե
Ռիվարոլո Կանավեզե (Rivarolo Canavese, Rivareul), կոմունա Իտալիայի Պիեմոնտ մարզի Թուրին գավառում։
Բնակչությունը՝ 12 307 մարդ (2008 թվականի տվյալներով)։ Բնակչության խտությունը՝ 381 մարդ/կմ²։ Տարածքը՝ 32 կմ²։ Փոստային ինդեքսը՝ 10086։ Հեռախոսային կոդը՝ 0124։
Կոմունայի հովանավորն է սուրբ առաքյալ Հակոբոս Զեբեդյանը։ Տոնը նշվում է հուլիսի 25-ին։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Birthday (երգ, Սոմի)
Birthday, հարավկորեացի երգչուհի Սոմիի դեբյուտային սինգլը։ Թողարկվել է 2019 թվականի հունիսի 13-ին՝ The Black Label լեյբլում։
Նախապատմություն և թողարկում
2018 թվականի նոյեմբերի 21-ին հայտնի է դարձել, որ Սոմին աշխատում է սոլո երգի հետ՝ 2019 թվականի մարտին այն դեբյուտային երգ թողարկելու նպատակով ։
Չի հաստատվել, թե արդյոք թողարկումըը կլինի սինգլ կամ մինի-ալբոմ ։
Շուտով լեյբլը հայտարարել է, որ Սոմին իր առաջնաելույթը կատարել է մայիսին՝ այլ երգի հետ, որի պրոդյուսերը Թեդին է, հաստատելով, որ թողարկման ձևաչափը դեռ հաստատված չէ ։ Երկու օր անց գործակալությունը հաստատել, որ Սոմին դեբյուտ է ունենալու մայիսի 1-ին ։
Ապրիլի 29-ին հայտարարվել է, որ գործակալության ներքին խնդիրների պատճառով դեբյուտը կայանալու է մայիսի վերջին։ Նաև հայտարարվել է, որ տեսահոլովակը դեռ նկարահանված չէ ։
«Birthday»-ը նկարահանվել է 2019 թվականի հունիսի 13-ին՝ մի քանի երաժշտական պորտալների միջոցով, այդ թվում MelOn և Apple Music: Տեսահոլովակը թողարկվել է հենց նույն օրը ։
Առևտրային հաջողություն
«Birthday»-ը մեկ շաբաթվա ընթացքում Gaon Music Chart-ում դեբյուտացվել է 51-րդ հորիզոնականում և ավարտվել է 2019 թվականի հունիսի 15-ին, տեղավորվելով 8-րդ հորիզոնական՝ Download Chart-ում և 79-րդ հորիզոնական՝ Streaming Chart-ում  ։
Հերետիկոսություն
Հերետիկոսություն քաղաքական հերձվածություն, քրիստոնեական պաշտոնական եկեղեցիների դավանաբանությունից ու դոգմաներից շեղված կրոնական հոսանք։ Շահագործող դասակարգերի գաղափարախոսությունը դարձած պաշտոնական կրոնի գերիշխման ժամանակաշրջանում եղել է բողոքի առանձնահատուկ ձև, հաճախ վերաճել ժողովրդական շարժման։
Առաջացումը
Երևան է եկել դեռևս քրիստոնեության ձևավորման ժամանակաշրջանում (1-2-րդ դարեր)։ Վաղ քրիստոնեական հերետիկոսները (նիկոլայականներ, մոնտանականներ և այլն) հուդայականության հեսսեների աղանդի ու նորպլատոնականության (Փիլոն Աղեքսանդրացու ուսմունք) ազդեցությամբ պայքարել են կազմակերպվող «հարուստ եկեղեցու», միահեծան եպիսկոպոսության դեմ, քարոզել «երկնային արքայության» մոտալուտ գալուստը։ 1-3-րդ դարերում տարածված էր նաև գնոստիցիզմը (Հայաստանում՝ առավելապես մարկիոնականությունը)։ 4-րդ դարում, երբ քրիստոնեությունը Հայաստանում, Բյուզանդիայում և այլ երկրներում հաստատվեց որպես պաշտոնական կրոն, հալածանք սկսվեց հերետիկոսության դեմ։ 4— 6-րդ դարերում առավել նշանակալից հերետիկոսներն էին արիոսականությունը, նեստորականությունը, միաբնակությունը, միիշխանականությունը։ Միաբնակությունը Հայաստանում միահյուսվեց քաղաքական անկախության ձգտմանը։ Նույն դարերում Փոքր Ասիայում և Հայաստանում տարածվեցին բորբորիտների շարժումն ու մծղնեությունը և այլն։ Ֆեոդալական հարաբերությունների զարգացմանը զուգընթաց, ինչպես նաև մանիքեության ազդեցությամբ հերետիկոսները ստացան դուալիստական ուսմունքի բնույթ («ապականված», չար երկրային կյանքին հակադրում էր աստծո հետ հոգեկան մերձեցման ձգտումը)։ 6-7-րդ դարերում Հայաստանում և Բյուզանդիայում բռնկվեց հակաֆեոդալական Պավլիկյան շարժումը։
Շարժումը միջնադարում
Պավլիկյան շարժման ազդեցությամբ 10-րդ դարում Բուլղարիայում առաջացած Բոգոմիլների աղանդն արտահայտում էր գյուղացիների բողոքը ճորտացման դեմ։ 9-10-րդ դարերում Հայաստանում ծավալված Թոնդրակյան շարժումը հակաֆեոդալական պայքար լինելուց բացի ուներ նաև ազգային-ազատագրական բնույթ։ Արևմտյան և Կենտրոնական Եվրոպայում քաղաքականը տարածվեց 11-րդ դարի երկրորդ կեսից՝ կապված քաղաքների զարգացման հետ։ Ֆեոդալների և եկեղեցու դեմ բյուրգերության պայքարն արտահայտվեց կաթարների և ալբիգոյցիների քաղաքականներում։ Բյուրգերական հերետիկոսները պահանջում էին «էժան եկեղեցի»՝ պաշտամունքի պարզեցում, եկեղեցու հարստությունների և հողերի բռնագրավում, եկեղեցու քաղաքական իշխանության սահմանափակում։ Բյուրգերական հերետիկոսությունն արտահայտվել է նաև Առնոլդ Բրեշիացու, Ուիկլիֆի, Ցան Հուսի ուսմունքներում։ Բյուրգերական հերետիկոսությունը նախադրյալներ ստեղծեց Ռեֆորմացիայի համար։ Ի տարբերություն բյուրգերականի, «առաքելական եղբայրներ»-ը, դոլչինոականները (Իտալիայում), լոլլարդները (Անգլիայում), տաբորականները (Չեխիայում) և այլ հերետիկոսները պայքարում էին ընդհանրապես դասային արտոնությունների, մասնավոր սեփականության, պետության վերացման, մարդկանց միջև բացարձակ հավասարության հաստատման համար՝ արտահայտելով չքավոր քաղաքային բնակչության և ընչազուրկ գյուղացիության ձգտումները։ Այդ հերետիկոսներըը նախապատրաստեցին 16-17-րդ դարերում Գերմանիայում, Նիդերլանդներում, Անգլիայում բռնկված բուրժուական հեղափոխություններին մասնակցած ժողովրդական զանգվածների գաղափարախոսությունը։ Հայաստանում չքավոր գյուղացիության ձգտումների արտահայտություններ էին Դավիթ Ծարեցու (13-րդ դար) և Մեխչուի (16-17-րդ դարեր) գլխավորած շարժումները։ Հերետիկոսներըը ենթարկվել են կատաղի հետապնդման։ 11-12-րդ դարերից հերետիկոսներին հայտարարել են օրենքից դուրս, ենթարկել ողջակիզման։ 12-րդ դարի վերջին կաթոլիկ եկեղեցին հերետիկոսների դեմ պայքարի ուժեղացման նպատակով ստեղծեց հավատաքննությունը։ Հերետիկոսներըը նպաստել են ֆեոդալիզմի քայքայմանը։ Կապիտալիստական հասարակարգում հերետիկոսները կորցրին իրենց առաջադիմական բնույթը, խոչընդոտ դարձան շահագործողների դասակարգային գիտակցության աճին ու միասնական պայքարի կազմակերպմանը։
Գրականություն
Կատեգորիա:Կրոնական իրավունք Կատեգորիա:Հերետիկոսություն Կատեգորիա:Աղանդներ Կատեգորիա:Կրոնական տերմինաբանություն
Դանիելե Բազելի
Դանիելե Բազելի (Daniele Baselli, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Տորինոյի և Իտալիայի ազգային հավաքականի կազմում։ Խաղում է կենտրոնական կիսապաշտպանի դիրքում ։
Չիտադելա
Բազելին Ատալանտայի ակադեմիայի սան է։ 2011 թվականի հուլիսի 13-ին նա համատեղ սեփականության գործարքով միացավ Չիտադելային ։ Իր պրոֆեսիոնալ դեբյուտը նշեց օգոստոսի 21-ին՝ թիմի մեկնարկային կազմում խաղադաշտ դուրս գալով Ֆիորենտինայի դեմ խաղում։ Առաջին հանդիպումը Սերիա B-ում անցկացրեց օգոստոսի 27-ին՝ Ալբինոլեֆեի դեմ խաղում։ Իր առաջին գոլը պրոֆեսիոնալ կարիերայում խփեց 2013 թվականի մայիսի 18-ին՝ Ասկոլիի դեմ խաղում։ Չիտադելայի կազմում Բազելին անցկացրեց 53 հանդիպում՝ դառնալով 1 գոլի և 4 գոլային փոխանցման հեղինակ։
Վերադարձ Ատալանտա
2015 թվականի հունվարի 6-ին Բազելին 2 գոլային փոխանցման հեղինակ դարձավ Ջենոայի դեմ խաղում, իսկ հանդիպումն ավարտվեց 2-2 հաշվով ։ Իր առաջին գոլը Սերիա A-ում խփեց մայիսի 10-ին՝ Պալերմոյի դեմ խաղում ։ Մայիսի 30-ին նա գոլ խփեց Միլանի դեմ խաղում, սակայն Ատալանտան պարտվեց 3-1 հաշվով ։ Ակումբի առաջին թիմի կազմում Բազելին անցկացրեց 55 հանդիպում՝ դառնալով 2 գոլի և 5 գոլային փոխանցման հեղինակ։
Տորինո
2015 թվականի հուլիսի 10-ին Բազելին Դավիդե Ձապակոստայի հետ ընդհանուր 10․3 միլիոն եվրոյի դիմաց տեղափոխվեց Տորինո ։ Իր դեբյուտը ակումբի կազմում նշեց օգոստոսի 16-ին՝ Իտալիայի գավաթի Պեսկարայի դեմ խաղում և այս խաղում դառնալով գոլի հեղինակ ։ Առաջին հանդիպումը Սերիա A-ում Տորինոյի կազմում Բազելին անցկացրեց օգոստոսի 23-ին՝ Ֆրոզինոնեի դեմ խաղում և այս խաղում կրկին դառնալով գոլի հեղինակ ։ Հոկտեմբերի 17-ին իտալացին գոլ խփեց Միլանի դեմ խաղում՝ փրկելով Տորինոյին պարտությունից ։ Իր առաջին մրցաշրջանում Բազելին անցկացրեց 37 հանդիպում՝ դառնալով 5 գոլի և 2 գոլային փոխանցման հեղինակ ։
2017 թվականի հուլիսի 12-ին Բազելին երկարաձգեց իր պայմանագիրը Տորինոյի հետ մինչև 2022 թվականը ։ Սեպտեմբերի 23-ին նա հեռացվեց խաղադաշտից Յուվենտուսի դեմ խաղում՝ ստանալով երկրորդ դեղին քարտը հանդիպման 25-րդ րոպեին ։ Նոյեմբերի 19-ին իտալացին գոլ խփեց Կիևոյի դեմ խաղում, իսկ հանդիպումն ավարտվեց 1-1 հաշվով ։ Առաջին հանդիպումը Տորինոյի ավագի թևկապով Բազելին անցկացրեց Նապոլիի դեմ խաղում՝ այս խաղում դառնալով գոլի հեղինակ ։ Մայիսի 20-ին նա գոլ խփեց Ջենոայի դեմ խաղում՝ օգնելով իր թիմին հաղթել 2-1 հաշվով ։ 2017-18 մրցաշրջանում Բազելին անցկացրեց 34 հանդիպում՝ դառնալով 4 գոլի և 2 գոլային փոխանցման հեղինակ ։
2018 թվականի օգոստոսի 12-ին Բազելին գոլի և 2 գոլային փոխանցման հեղինակ դարձավ Իտալիայի գավաթի Կոզենցայի դեմ խաղում ։ Հոկտեմբերի 5-ին նա գոլ խփեց Ֆրոզինոնեի դեմ խաղում՝ օգնելով Տորինոյին հաղթել 3-2 հաշվով ։ Հոկտեմբերի 21-ին իտալացին գոլի հեղինակ դարձավ Բոլոնյայի դեմ խաղում, իսկ հանդիպումն ավարտվեց 2-2 հաշվով ։
Միջազգային կարիերա
Բազելին ներկայացրել է Իտալիան տարբեր տարիքային երիտասարդական հավաքականներում։ 2015 թվականին նա Մ21 հավաքականի կազմում մասնացկեց Եվրոպայի առաջնությանը ՝ խաղադաշտ դուրս գալով միայն Շվեդիայի դեմ խաղում ։ Իտալիան դուրս մնաց խմբային փուլից՝ զբաղեցնելով 3-րդ հորիզոնականը և զիջելով Շվեդիային ու Պորտուգալիային ։
Իտալիայի ազգային հավաքական Բազելին առաջին անգամ հրավիրվեց 2018 թվականի մայիսի 19-ին Ռոբերտո Մանչինիի կողմից՝ Սաուդյան Արաբիայի, Ֆրանսիայի և Նիդերլանդների դեմ ընկերական խաղերի համար  ։ Իր դեբյուտը ազգային հավաքականում նշեց հունիսի 4-ին՝ փոխարինելով Ժորժինյոյին Նիդերլանդների դեմ խաղում   ։
Ակումբային վիճակագրություն
2018 թվականի նոյեմբերի 8-ի դրությամբ
Միջազգային վիճակագրություն
2018 թվականի նոյեմբերի 8-ի դրությամբ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Իտալացի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:Ատալանտայի ֆուտբոլիստներ Կատեգորիա:Չիտադելայի ֆուտբոլիստներ Կատեգորիա:Տորինոյի ֆուտբոլիստներ
Բելավիա
Բելավիա, բելառուսական ավիաընկերություն։ Ընկերության գրասենյակը գտնվում է Մինսկում։ Հիմնադրվել է 1996 թվականին։ Հիմնականում միջազգային չվերթներն իրականացվում է Մինսկի Ազգային օդանավակայանում։ Լրիվ անվանումը՝ Բաց բաժնետիրական ընկերություն «Բելավիա Ավիաընկերություն» ։
Ընկերությունն ունի գրասենյակներ 17 երկրներում, նաև արտասահմանում, անդամ է Միջազգային Օդային տրանսպորտում։ Վերջին տարիների ընթացքում նկատվել է ուղևորների աճ, 2010 թվականին ավիաընկերությունը տեղափոխել է ավելի քան 968.000 ուղևոր, 2011 թվականին այդ թիվը կազմել է 1.036.000:
Պատմություն
Ավիաընկերությունը հիմնադրվել է 1966 թվականին։ 1961-1983 թվականներին, ավիաընկերությունը համարվել է բելառուսական կառավարման քաղաքացիական ավիացիա։ Տարիների ընթացքում, ավիաընկերությունը ձեռք է բերել Ան-10 օդանավ, 1964 թվականին Տու-124 օդանավ, 1973 թվականին սկսել է թռիչքներ իրականացնել Տու-134 օդանավով։ 1995-1997 թվականներին բացվեցին նոր չվերթներ դեպի՝ Լառնակա, Լոնդոն, Պեկին, Հռոմ և Ստամբուլ։ 2010 թվականի դեկտեմբերի 14-ին Belavia ավիաընկերությունը բացեց իր հերթական չվերթը դեպի Մինսկ - Աշխաբադ - Մինսկ։ 2013 թվականի ապրիլի 28-ին «Բելավիա» ավիաընկերությունը բացեց նոր չվերթ դեպի Սամարա, թռիչքը սկսեց իրականացնել շաբաթական 2 անգամ ։
Ուղղություններ
2013 թվականի հունիսին, «Բելավիա» ավիաընկերությունը իրականացրել է նախատեսված չվերթները հետևյալ քաղաքներում՝
Չվերթ
2015 թվականի հունվարին «Բելավիա»-ն ուներ հետևյալ ինքնաթիռները  ՝
Ավիաընկերության պայմանագրերը
«Բելավիա» ավիաընկերությունն ունի համաձայնագիր հետևյալ ավիաընկերությունների հետ ՝
Արտաքին հղումներ
Կատեգորիա:Օդային տրանսպորտի միջազգային ասոցիացիայի անդամներ
Ավետարան (4638)
Ավետարան (4638), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4638 թվի տակ։ Ձեռագիրը գրվել է 1476 թվականին։ Կազմողը եղել է Յոհան եպիսկոպոսն։ Գրված է թղթի վրա, որը ունի 18.5x13 չափս։ Ձեռագիրը կազմված է 234 թերթից։ Գրված է երկսյուն, բոլորգրով։ Ունի ավետարանիչ 3, հմայական 1, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ գրչի՝ 183ա, 233բ, կազմողի՝ 234ա (1594թ.), հետագայի՝ 234բ (17-րդ դար), 1ա (1914թ.) :
Ծանոթագրություններ
Կատեգորիա:Մատենադարանի ձեռագրեր
Կառլ Մարքսի տուն
Կառլ Մարքսի տուն (Karl-Marx-Haus), տուն-թանգարան Գերմանիա Ռայնլանդ Պֆալց հողի վրա գտնվող Թրիեր քաղաքում։ 1818 թվականին այս տանն է ծնվել ժամանակակից սոցիալիզմի և կոմունիզմի հայրը՝ Կառլ Մարքսը։ Թանգարանը նվիրված է Կառլ Մարքսի կյանքին ու ստեղծագործություններին, ինչպես նաև կոմունիզմի պատմությանը։
Պատմություն
Տան նշանակալիությունն աննկատ է մնացել մինչև 1904 թվական, երբ Գերմանիայի սոցիալ-դեմոկրատական կուսակցությունը (SPD) ջանում էր գնել այն, ինչը հաջողվեց 1928 թվականին։ 1933 թվականին, երբ Նացիստական կուսակցությունը իշխանության եկավ, շենքը բռնագրավվեց և վերածվեց տպարանի։
1947 թվականի մայիսի 5-ին շենքը բացվել է որպես Կառլ Մարքսի կյանքին ու ստեղծագործություններին նվիրված թանգարան։ 1968 թվականին այն ինտեգրվել է Ֆրիդրիխ Էբերտի հիմնադրամին, բարեգործական հիմնադրամ, որը սերտորեն համագործակցում էր Գերմանիայի սոցիալ-դեմոկրատական կուսակցության հետ։ 1983 թվականի մարտի 14-ին, Մարքսի մահվան 100-ամյա տարելիցին, թանգարանը վերաբացվեց մեկ տարվա վերանորոգումից հետո։
2005 թվականին Կառլ Մարքսի տուն-թանգարանը կրկին փակվել է երեք ամսով։ Վերաբացման միջոցառմանը ներկա են գտնվել Անկե Ֆուկսը, Ֆրանց Մյունտեֆերինգը, Կուրտ Բեկը և Հելմուտ Շրյոերը։ Ցուցահանդեսն այժմ ներառում է նաև կոմունիզմի պատմությունը Խորհրդային Միությունում, Չինաստանում, Կենտրոնական և Արևելյան Եվրոպայում։ Կառլ Մարքսի տուն-թանգարանը տարեկան ունենում է շուրջ 32000 այցելու, որոնց մոտ մեկ երրորդը զբոսաշրջիկներ են Չինաստանից, որոնց համար Կառլ Մարքսի տուն-թանգարանը Գերմանիայի գլխավոր տեսարժան վայրերից է։
Արտաքին հղումներ
Կատեգորիա:Գերմանիայի թանգարաններ Կատեգորիա:1947 հիմնադրված թանգարաններ Կատեգորիա:1947 հիմնադրումներ Գերմանիայում Կատեգորիա:Գերմանիայի գրական թանգարաններ
Բարժակ (Արյեժի գավառ)
Բարժակ (Barjac), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սենտ Կրուա Վոլվեսթր կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09037։
Բնակչություն
Համայնքի բնակչությունը 2008 թվականին կազմում էր 38 մարդ։
Տնտեսություն
2007 թվականի տվյալներով 21 աշխատունակ տարիքի մարդկանցից (15-64 տարեկան) 12-ը տնտեսապես ակտիվ էին, 9-ը անգործունակ (ակտիվության ցուցանիշը 57,1 %, 1999 թվականին եղել է՝ 68,0 %)։ 12 աշխատունակ բնակիչներից 9-ը աշխատում էին (6 տղամարդ և 3 կին), անաշխատանք էին 3-ը (1 տղամարդ և 2 կին)։ 9 անգործունակ մարդկանցից 2-ը աշակերտներ կամ ուսանողներ են, 7-ը թոշակառու ։
Արտաքին հղումներ
Կատեգորիա:Ֆրանսիայի համայնքներ
Պրեսի Նոտր Դամ
Պրեսի Նոտր Դամ (Précy-Notre-Dame), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 77 մարդ, բնակչության խտությունը` 17.00 մարդ/կմ²։ Բնակավայրը զբաղեցնում է 4.53 կմ² տարածք։
Աշխարհագրություն
Գտնվում է Փարիզ քաղաքից 165 կմ արևելք, Շալոն ան Շամպայն քաղաքից` 65 կմ հարավ, Տրուա քաղաքից` 30 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 46 աշխատունակ (15-64 տարեկան) բնակիչ, որոնցից ակտիվ էին 36-ը, իսկ ոչ ակտիվները` 10։ Ակտիվության ցուցանիշը կազմում է 78,3 %։ 36 աշխատունակ մարդկանցից աշխատել է 30 անձ (17 տղամարդ և 13 կին)։ Գործազուրկ են եղել 6 անձ (4 տղամարդ և 2 կին)։ 10 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ռիվարոսա
Ռիվարոսա (Rivarossa), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1.427 մարդ (2008 թվականի տվյալներով)։ Բնակչության խտությունը՝ 130 մարդ/կմ²։ Տարածքը՝ 11 կմ²։ Փոստային ինդեքսը՝ 10040։ Հեռախոսային կոդը՝ 011։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Պոպոլտա
Պոպոլտա (Пополта), գետ Ռուսաստանում, հոսում է Կալուգայի մարզում և Սմոլենսկի մարզում։ Գետաբերանը տեղակայված է Ռեսսա գետի ձախ ափին՝ 36 կմ հեռավորության վրա։ Գետի երկարությունը 74 կմ է, ավազանի տարածքը 1140 կմ2։
Արմենուհի Հովյան
Արմենուհի Սմբատի Հովյան (, Թիֆլիս), հայ խորհրդային հեղափոխական, ԽՄԿԿ անդամ (1911)։
Պոպոլտա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Ուգրա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Արմենուհի Հովյան
Սովորել է Բաթումի գիմնազիայում, Օդեսայի ֆիզիկա-մաթեմատիկական ֆակուլտետում և Մոսկվայի էներգետիկայի ինստիտուտում։ Հեղափոխական գործունեությունն սկսել է 1905 թվականից՝ մասնակցելով գիմնազիայում ստեղծված սոցիալ-դեմոկրատական կազմակերպության աշխատանքներին։ Օդեսայում ուսանելու շրջանում կապեր է հաստատել տեղի սոցիալ-դեմոկրատական կազմակերպության հետ, մասնակցել դրա աշխատանքներին։ 1910 թվականին դասադուլին մասնակցելու համար ենթարկվել է հետապնդումների և հեռացել Օդեսայից։ 1910-1912 թվականներին Թիֆլիսում Ելենա Ստասովայի և Սուրեն Սպանդարյանի ցուցումներով շարունակել է հեղափոխական գործունեությունը։ 1912 թվականին ձերբակալվել և աքսորվել է Սիբիր (Կանսկի գավառի Ագինսկոյե գյուղ), որտեղ միացել է Սպանդարյանի գլխավորած «Պրավդիստների» խմբակին։ 1916 թվականին, հիվանդության պատճառով, տեղափոխվել է Մինուսինսկ, մասնակցել արհմիությունների և սովետների կազմակերպման աշխատանքներին։ Հոկտեմբերյան պետական հեղաշրջումից հետո Ղրիմում մասնակցել է (1918) սպիտակ-գվարդիականների դեմ մղվող մարտերին։ 1918 թվականի վերջին մեկնել է Մոսկվա, նշանակվել է Ղրիմի հեղկոմի լիազոր ներկայացուցիչ։ 1920-1922 թվականներին եղել է Ղրիմի մարզային կոմիտեի հայկական սեկցիայի քարտուղարը։ 1922-1928 թվականներին կուսակցական-խորհրդային աշխատանք է տարել Մոսկվայի և Ղրիմի մարզային կոմիտեներում։ 1931-1936 թվականներին սովորել է Մոսկվայի էներգետիկայի ինստիտուտում։
Պոպոլտա
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արմենուհի Հովյան
Ծանոթագրություններ
Կատեգորիա:Հայ հեղափոխականներ
Պոպոլտա
Արտաքին հղումներ
Կատեգորիա:Ռուսաստանի գետեր
Պոտյա
Պոտյա (Потья), գետ Ռուսաստանում, հոսում է Կալուգայի մարզում և Ժիզդրինսկի շրջանում։
Աշխարհագրություն
Գետաբերանը տեղակայված է Ժիզդրա գետի աջ ափին 200 կմ հեռավորության վրա։ Գետի երկարությունը 13 կմ է։ Գետի ակունքը սկսվում է Պոտե գյուղում։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Բեդեյ (Արյեժի գավառ)
Բեդեյ (Bédeille), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սենտ Կրուա Վոլվեսթր կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09046։
Բնակչություն
Համայնքի բնակչությունը 2008 թվականին կազմում էր 83 մարդ։
Տնտեսություն
2007 թվականի տվյալներով 44 աշխատունակ տարիքի մարդկանցից (15-64 տարեկան) 32-ը տնտեսապես ակտիվ էին, 12-ը անգործունակ (ակտիվության ցուցանիշը 72,7 %, 1999 թվականին եղել է՝ 69,2 %)։ 32 աշխատունակ բնակիչներից 27-ը աշխատում էին (14 տղամարդ և 13 կին), անաշխատանք էին 5-ը (4 տղամարդ և 1 կին)։ 12 անգործունակ մարդկանցից 2-ը աշակերտներ կամ ուսանողներ են, 3-ը թոշակառու, 7-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Գերմանիայի տնտեսություն
Գերմանիան իր տնտեսական հզորությամբ աշխարհի չորրորդ երկիրն է՝ ԱՄՆ-ից, Չինաստանից և Ճապոնիայից հետո։ 2009 թվականին Գերմանիայի համախառն ներքին արդյունքը կազմել է $2.81 տրլն (2008 թվական՝ $2.955 տրլն, 2007 թվական՝ $2.917 տրլն), ՀՆԱ-ի իրական աճի տեմպը 2009 թվականի տարեվերջին՝ -4.9 %։ Մեկ շնչին բաժին ընկնող համախառն ներքին արդյունքը՝ $34100 (VI—ը աշխարհում)։
Գյուղատնտեսությունը տալիս է համախառն ներքին արդյունքի 0.9 %-ը, արդյունաբերությունը՝ 26.8 %-ը։ Սպասարկման ոլորտին բաժին է ընկնում համախառն ներքին արդյունքի 72.3 %-ը (2009 թվական)։ Տնտեսության ճյուղային կառուցվածքում աշխատուժի համամասնությունը հետևյալն է.
Գյուղատնտեսություն –2.4 % Արդյունաբերություն – 29.7 % Սպասարկման ոլորտ – 67.8 % (2009 թվական)
Գյուղատնտեսություն
Գյուղատնտեսությունը տալիս է համախառն ներքին արդյունքի 0.9 %-ը։ Այս ճյուղում զբաղված է աշխատուժի 2.4 %-ը։ Գյուղատնտեսական հողահանդակները գրավում են երկրի տարածքի 35 %-ը։
Գերմանիայում հողի մեծ մասը պատկանում է խոշոր տնտեսություններին, որոնց հողակտորի միջին մեծությունը 17 հա է։ Տնտեսությունների 54 %-ն ունի մինչև 10 հա հող։ Փոքր տնտեսությունների մի մասն աշխատում է վնասով։
Պետությունը մի կողմից օգնություն է ցույց տալիս վնասով աշխատող ֆերմերային տնտեսություններին և, ընդհանրապես, բոլորին, մյուս կողմից՝ խրախուսում է տնտեսությունների խոշորացման գործընթացը։ Գերմանական ֆերմերային տնտեսությունները և գյուղական բնակչությունն իրենց եկամուտի զգալի մասը ստանում են ոչ գյուղատնտեսական զբաղմունքներից՝ արհեստագործությունից, զբոսաշրջությունից, փոքր ձեռնարկատիրությունից և այլն։
Գերմանիայի գյուղատնտեսությունը 90 %-ի չափով ապահովում է բնակչության սննդամթերքի պահանջները։
Գյուղատնտեսության առաջատար ճյուղը կաթնամսատու անասնաբուծությունն է, որը տալիս է ճյուղի համախառն արդյունքի 70 %-ը։ Անասնաբուծության համար բազա են հանդիսանում ընդարձակ արոտավայրերը, որոնք գրավում են երկրի տարածքի 30.5 %-ը, մշակովի կերակրախոտերը, սննդի արդյունաբերությունը։
Գերմանիան աշխարհում չորրորդ տեղն է գրավում կաթի (տարեկան 28 միլիոն տոննա), VI տեղը՝ մսի (տարեկան 5.8 միլիոն տոննա) արտադրությամբ։
Խոշոր եղջերավոր անասնաբուծությունը զարգացած է ամենուրեք, խոզաբուծությունը՝ ավելի շատ հյուսիսային շրջաններում։
Բուսաբուծության տակ է դրված 12 միլիոն հա հող, որը կազմում է գյուղատնտեսական հողահանդակների 69.5 %-ը։ Մշակովի հողերի 98.6 %-ը վարելահողեր են։
Գերմանիան Արևմտյան Եվրոպայում առաջին տեղն է գրավում տարեկանի, գարու, վարսակի, կարտոֆիլի, երկրորդ տեղը՝ Ֆրանսիայից հետո, ցորենի, շաքարի ճակնդեղի մշակումով։ Հացահատիկ և կարտոֆիլ մշակում են ամենուրեք, բայց առավել շատ՝ հյուսիսային շրջաններում։ Շաքարի ճակնդեղն ավելի մեծ տարածում ունի Հռենոս-Վեսֆալիայում, Բավարիայում, Մեկլենբուրգ-Առաջավոր Պոմերանիայում, խաղողը՝ Բադեն-Վյուրտեմբերգում, Էսսենում։
Գերմանիայում մշակում են նաև գայլուկ, բանջարանոցային կուլտուրաներ, ծաղիկներ։
Գյուղատնտեսության բազայի վրա զարգացել է սննդի արդյունաբերությունը։ Կենդանական յուղի և բուսայուղի արտադրությամբ Գերմանիան աշխարհում գրավում է երրորդ, Եվրոպայում՝ առաջին տեղը։ Հայտնի է գարեջրի, շաքարավազի, գինիների, ձկան, պահածոների արտադրությամբ։
Արդյունաբերություն
Արդյունաբերությանը բնորոշ է գերինդուստրացումը, որի առաջատար և միջազգային շուկայում մրցադիմացկուն ճյուղերն են ավտոմոբիլաշինությունը, ինքնաթիռաշինությունը, վագոնաշինությունը, էլեկտրատեխնիկան, օպտիկական և քիմիական արտադրությունը, դեղագործությունը, մետաղաձուլությունը։
Ընդ որում՝ արդյունաբերության մեջ աստիճանաբար մեծանում է նոր՝ բարձր տեխնոլոգիաներով ճյուղերի դերը, համեմատաբար նվազում արդյունահանող, թեթև, սննդի ճյուղերի դերը։
Արդյունաբերության ավանդական ճյուղը արդյունահանումն է։ Արդյունահանում են քարածուխ, նավթ, երկաթաքար, գունավոր մետաղներ, կալիումական աղ։ Քարածխի տարեկան հանույթը կազմում է 51.2 միլիոն տոննա։ Դրանով գրավում է 10-րդ տեղը աշխարհում։ Քարածխի հանույթը աստիճանաբար նվազում է՝ կապված պահանջարկի նվազման հետ։ Քարածխի 80 %-ը տալիս է Ռուրի ավազանը, մնացածը՝ Սաարի և մյուս ավազանները։ Գորշ ածխի հանույթը 193 միլիոն տոննա է. աշխարհում գրավում է առաջին տեղը։ Գորշ ածխի հանույթը նույնպես ունի նվազման միտում։ Շահագործվող հիմնական ավազաններն են Ստորին Հռենոսյանը, Էլբա և Զաալե գետերի միջև ընկած ավազանը։ Գորշ ածուխը արդյունահանվում է բաց եղանակով։ Այն հիմնականում օգտագործվում է էլեկտրակայաններում։
Նավթի տարեկան հանույթը մոտ 0.5 միլիոն տոննա է, ներմուծումը՝ 64 միլիոն տոննա։ Նավթի վերամշակման խոշոր կենտրոններն են Համբուրգը, Քյոլնը, Ինգոլշտադը։ Նավթը ներմուծում է ՌԴ-ից և Պարսից ծոցի երկրներից։
Բնական գազի արդյունահանումը տարեկան կազմում է 15.29 միլիարդ մ³ (34-րդը աշխարհում), սպառումը՝ 96.26 միլիարդ մ³ ( 5-րդը աշխարհում), ներկրումը 94.57 միլիարդ մ³ (2-րդը աշխարհում), արտահանումը՝ 12.64 միլիարդ մ³ (16-րդը աշխարհում) (2009 թվական)։
Էլեկտրաէներգիայի արտադրությունը հասնում է 593.4 միլրդ կվտ ժ (8-րդը), սպառումը՝ 547.3 միլիարդ կվտ ժ (7-րդը), արտահանման և ներկրման ցուցանիշներն են համապատասխանաբար 61.7 և 41.67 միլիարդ կվտ ժ (2009 թ.)։
Էլեկտրաէներգետիկայի արտադրության 61.8 %-ը բաժին է ընկնում ջերմաէլեկտրակայաններին, 4.2 %-ը ջրաէլեկտրակայաններին, 29.9 %-ը ատոմային էլեկտրակայաններին։ Խոշորագույն ջերմաէլեկտրակայանն Մանհայմն է։ Միջուկային վառելիքով են աշխատում Ալբտախի, Ֆիլիպսբուրգի և մի շարք այլ էլեկտրակայաններ։ Գործում են քաղաքային աղբի բազայի վրա աշխատող ջերմաէլեկտրակայաններ։ Շուրջ 10 ոչ մեծ ջրաէլեկտրակայաններ կան Հռենոս, Զաալե, Էլբա և մյուս գետերի վրա։
Սև մետաղաձուլությունը Պողպատաձուլությամբ Գերմանիան Արևմտյան Եվրոպայում գրավում է առաջին տեղը, աշխարհում ՝ 6-րդ տեղը։ Տարեկան արտադրում է 40.6 միլիոն տոննա պողպատ։ Առաջատարների շարքում է թուջի՝ 30.0 միլիոն տոննա, և գլանվածքի արտադրությամբ։ Սև մետաղաձուլությունը զարգացած է հիմնականում Հյուսիսային Հռենոս-Վեստֆալիա երկրում՝ Դորտմունդում, Դյուսբուրգում, Սաարի երկրում՝ Սաարբրյուկենում։ Սև մետաղաձուլությունը զարգացած է նաև Բրադենբուրգում, Բրեմենում, Համբուրգում։
Գունավոր մետաղաձուլության ձեռնարկություննրը հիմնականում աշխատում են ներմուծովի հումքի բազայի վրա։ Առաջատար ճյուղը ալյումինաձուլությունն է։ Ալյումինի արտադրությամբ Գերմանիան երկրորդ տեղն է գրավում տարածաշրջանում՝ Նորվեգիայից հետո։ Ալյումինաձուլության խոշոր կենտրոններն են Էսսենը, Ֆյորդեն, Համբուրգը։ Տարեկան արտադրում է 575 հազար տոննա ալյումին։ Զարգացաած է նաև զտված պղինձի՝ (տարեկան 616 հազար տ), կապարի և ցինկի ձուլումը։
Մեքենաշինությունը և մետաղաձուլությունը։ Այս ճյուղում զբաղված է արդյունաբերական աշխատողների 50 %-ը։ Մեքենաշինության մեջ տեղի են ունենում կառուցվածքային փոփոխություններ, որոնց հետևանքով աստիճանաբար նվազում է ընդհանուր մեքենաշինության, նավաշինության դերը, մեծանում է օդանավերի, տիեզերական սարքերի, էլեկտրատեխնիկական սարքավորումների, ավտոմոբիլաշինության, համակարգիչների, էլեկտրոնային հաշվիչ մեքենաների, ինքնակառավարվող սարքերի արտադրության դերը։
Մեքենաշինության հանրահայտ ճյուղը մնում է ավտոմոբիլաշինությունը և հաստոցաշինությունը։ Հաստոցների արտադրությամբ Գերմանիան աշխարհում գրավում է երկրորդ տեղը, ավտոմոբիլների արտադրությամբ՝ երրորդ տեղը։ Ավտոմոբիլների տարեկան արտադրությունը հասնում է 4.7 մլն-ի։ Ավտոմոբիլաշինական խոշորագույն ընկերություններ են «Ֆոլկսվագենը», «Մերսեդես Բենցը», «ԲՄՎ»-ն, «Աուդին», «Օպելը»։ Ավտոմոբիլաշինության մեջ մեծ է նաև ամերիկյան «Ֆորդ» ընկերության դերը։
«Ֆոլկսվագեն» ընկերությունը երկրում խոշորագույնն է. հիմնվել է 1938 թվականին։ Մասնագիտացած է մարդատար մեքենաների և ավտոբուսների արտադրության գծով։ Խոշոր կենտրոններն են Վոլֆսբուրգը, Հանովերը, որը իր դուստր ձեռնարկությունն ունի Բրազիլիայում, Մեքսիակայում, Ավստալիայում և այլ երկրներում։ «Մերսեդես Բենցի» գլխավոր ձեռնարկությունները գտնվում են Շտուտգարտում և Վերտում, «ԲՄՎ»-ինը՝ Մյունխենում և Ռեգենսբուրգում, «Օպելինը»՝ Մայնի Ֆրանկֆուրտում և Այզենախում, «Աուդի»-նը՝ Հալբրոնում։ Օդանավերի, տիեզերական սարքերի արտադրությամբ հայտնի է Մյունխենը, Բրեմենը, Համբուրգը, նավաշինությամբ՝ Համբուրգը, Քիլը, Ռոստոկը։ Էլեկտրատեխնիկական արդյունաբերության առաջատար ընկերություններն են «Սիմենսը» և «Բոշը»։ «Սիմենսը» հիմնադրվել է 1947 թվականին, արտադրում է արդյունաբերական և կանցաղային նշանակության էլեկտրատեխնիկական, ինչպես նաև ռազմական ապրանքներ։
Ընկերության ձեռնարկությունները տեղաբաշված են Նյուրնբերգում, Շտուտգարտում, Համբուրգում։ Այն իր դուստր ձեռնարկությունները ունի Դանիայում, Բելգիայում, ԱՄՆ-ում և այլ երկրներում։
Էլեկտրատեխնիկական արդյունաբերության առաջատարներից է «Բոշ» ընկերությունը, որը հիմնադրվել է 1886 թվականին, մասնագիտացած է կենցաղային էլեկտրական տեխնիկայի արտադրության բնագավառում։ Երկրում առաջիններից մեկն էր, որ սկսեց իր դուստր ձեռնարկությունները ստեղծել արտասահմանյան երկրներում՝ Ֆրանսիայում, Իտալիայում, ԱՄՆ-ում, Արգենտինայում, Բրազիլիայում և այլն։
Քիմիական արդյունաբերությունն ունի շատ լայն աշխարհագրություն։ Խոշոր կենտրոններն են Համբուրգը, Մայնի Ֆրանկֆուրտը, Լյուդվիգհաֆենը, Քյոլնը, Վիլհելմսհաֆենը։
Գերմանական ընկերությունների ձեռնարկություններ կան Արևմտյան Եվրոպայի, Լատինական Ամերիակայի մի քանի տասնյակ երկրներում, ինչպես նաև Ավստրալիայում, Բելգիայում, Դանիայում, ԱՄՆ-ում, Կանադայում, Թուրքիայում և այլն։
Արդյունաբերությունում զբաղված է աշխատուժի 29.7 %-ը։
Երկրի հարավում՝ լեռնային շրջաններում, կան նաև ՋՐԷԿ-ներ։ Գերմանիան Արևմտյան Եվրոպայում ամենաշատ պողպատ արտադրող երկիրն է։ Այստեղ զարգացած է մեքենաշինությունը։ Գերմանիային բնորոշ է ինտենսիվ գյուղատնտեսությունը։ Գերմանիան ունի զարգացած տրանսպորտային համակարգ։ Արտահանում է մեքենաներ և սարքավորումներ, արդյունաբերական ապրանքներ։ Ներմուծում է հումք, վառելիք, պարենամթերք։ Կա վարկած, որ առաջին մարդ արարածը եկել է Գերմանիայի տարածք, 700 հազար տարի առաջ։ Շուրջ 500 հազար տարի առաջ ստեղծվել են առաջին բնակավայրերը։ Առաջին գերմանացիների մասին հիշատակվում է հին հույների և հռոմեացիների աշխատանքներում։
Տրանսպորտ
Գերմանիան ունի զարգացած տրանսպորտային համակարգ։ Երկրի տարածքը հագեցած է արագընթաց երկաթուղիների, բարձրակարգ ավտոմոբիլային ճանապարհների, գետային ուղիների, խողովակաշարերի խիտ ցանցով։
Առաջակարգ դեր ունի ծովային տրանսպորտը, որը հիմնականում սպասարկում է արտաքին առևտրին։ Խոշոր նավահանգիստներն են Համբուրգը, Վիլհելմսհաֆենը, Ռոստոկը։
Արտաքին տնտեսական կապեր
Գերմանիան տնտեսական կապերի մեջ է աշխարհի գրեթե բոլոր երկրների հետ։ Արտաքին առևտրի շրջանառության ծավալով զիջում է միայն ԱՄՆ-ին։
Արտաքին առևտրի մեծ մասը բաժին է ընկնում Եվրամիության երկրներին, ԱՄՆ-ին և Կանադային։ ԱՊՀ երկրներից առևտրական կապերը մեծ են Ռուսաստանի հետ։